cyanic-selkie/wikianc huggingface dataset:
Սեմ Սմիթի սկավառակագրություն
Անգլիացի երգիչ Սեմ Սմիթի սկավառակագրությունն ներառում է` երկու ստուդիական ալբոմ, մեկ ռեմիքս ալբոմ, մեկ մինի ալբոմ, քսանինը սինգլ (ութը որպես համագործակցող արտիստ) և երկու գովազդային սինգլ։
Սմիթի դեբյուտային` «In the Lonely Hour» ստուդիական ալբոմը թողարկվել է 2014 թվականի մայիսին։ Նա դեբյուտ է կատարել 2012 թվականի մայիսին, անգլիական Disclosure դուոյի «Latch» սինգլով, որը զբաղեցրել է 11-րդ հորիզոնականը UK Singles Chart չարթում։ 2013 թվականի փետրվարին թողարկվել է «Lay Me Down» երգը որպես ալբոմի գլխավոր սինգլ։ 2013 թվականի մայիսին համագործակցել է Naughty Boy-ի հետ, թողարկելով «La La La» սինգլը։ Այն թողարկվել է մայիսի 19-ին և գլխավորել է բրիտանական չարթը։ 2013 թվականի հոկտեմբերին թողարկել է «Nirvana» մինի ալբոմը։ 2014 թվականի փետրվարի 16-ին թողարկվել է «Money on My Mind» երգը որպես ալբոմի երկրորդ սինգլ և գլխավորել է բրիտանական չարթը։ Ապրիլի 14-ին թողարկվել է ալբոմի երրորդ` «Stay with Me» սինգլը և նույնպես գլխավորել է բրիտանական չարթը։ Օգոստոսի 31-ին թողարկվել է չորրորդ` «I’m Not the Only One» սինգլը և զբաղեցրել է բրիտանական չարթի 3-րդ հորիզոնականը։ Դեկտեմբերի 5-ին թողարկվել է «Like I Can»-ը որպես ալբոմի հինգերորդ սինգլ, զբաղեցնելով բրիտանական UK Singles Chart չարթի 9-րդ հորիզոնականը և դառնալով Սմիթի չորրորդ երգը, որը ընդգրկվում է Բրիտանիայի չարթի թոփ 10-ում։
2015 թվականի փետրվարի 22-ին թողարկվել է «Lay Me Down» երգի վերաթողարկումը որպես ալբոմի վեցերորդ սինգլ և զբաղեցրել է բրիտանական չարթի 15-րդ հորիզոնականը։ Նույն ամսում Սմիթը ձայնագրել է երգի մեկ այլ տարբերակ Ջոն Լեջենդի մասնակցությամբ` «Comic Relief» բարեգործական կազմակերպության համար, որը գլխավորել է բրիտանական չարթը։ 2015 թվականի հուլիսին համագործակցել է Disclosure խմբի հետ և թողարկել է «Omen» սինգլը։ թվականի սեպտեմբերի 8-ին Սմիթը հաստատել է, որ նրա նոր երգը` «Writing’s on the Wall»-ը Ջեյմս Բոնդի մասին պատմող 24-րդ ֆիլմի սաունդթրեքն է։ Երգը թողարկվել է նույն թվականի սեպտեմբերի 25-ին և դարձել Բոնդի ֆիլմերի առաջին սաունդթրեքը, որը գլավորել է բրիտանական չարթը։ Նրա երկրորդ` «The Thrill of It All» ալբոմը թողարկվել է 2017 թվականին և գլխավորել է Մեծ Բրիտանիայի, Կանադայի, Իռլանդիայի, Նիդերլանդների, Նոր Զելանդիայի, Շվեդիայի և ԱՄՆ-ի չարթերը։ Ալբոմի գլխավոր` «Too Good at Goodbyes» սինգլը գլխավորել է բրիտանական, ավստրալիական և նորզելանդական չարթերը, ինչպես նաև զբաղեցրել է 5-րդ հորիզոնականը Կանադայում, Դանիայում, Նիդերլանդներում և ԱՄՆ-ում։
Արտաքին հղումներ
Կատեգորիա:Սկավառակագրություններ Կատեգորիա:Սեմ Սմիթ
Dr. Martens
Dr.Martens(Docs, Doc Martens), AirWair Ltd ընկերության կոշիկի սերիա։ Շուկայում հայտվելու պահից հասավ միջազգային անհավանական ճանաչման։
Սկիզբ
Dr.Martens կոշիկները մշակվել են դոկտոր Կլաուս Մերտենսի կողմից, ում և պարտական են իրենց անունով (ավելի ուշ Dr. Märtens անունը վերափոխում են և դարձնում ավելի անգլիական Dr.Martens (Դոկտոր Մարտինս))։ Դոկտոր Մարտինսը հնարեց առաջին նախատիպը 1945 թվականին, Երկրորդ համաշխարհային պատերազմի ավարտից մի քանի շաբաթ հետո։ Նա մտածեց ստեղծել ստաբիլ կոշիկներ, որոնց մեջ ներբանը կլինի ոչ շատ կոշտ, ինչպես լինում է ավանդական կոշիկներում, որոնք նա ստիպված էր հագնել ծառայության ժամանակ։ Ավելի ուշ նա նկարագրեց այդ մտքի իրականացումը.
Այս նախատիպով Կլաուս Մերտենսը հետաքրքրեց Մյունխենյան համալսարանից իր ընկերոջը՝ Գերբերտ Ֆունկին (Herbert Funck): Գերբերտ Ֆունկը բնածին լյուքսեմբուրգացի էր, այդ պատճառով նրան չէին վերաբերվում հետպատերազմյան վիճակում գտնվող Գերմանիայի առևտրային սահմանափակումները։ Մերտենսը և Ֆունկը գործընկերներ դարձան և 1947 թվականին Մյունխենի տակ գտնվող Զեեսխաուպտ քաղաքում սկսեցին ներբանների արտադրանքը՝ մի քանի տոննա գերմանական Luftwaffe դուրս գրված ռեզինից։ Կոշիկի մնացած բաղկացուցիչ մասերը զինվորական համազգեստների մնացորդներից էին։ Միջատակը պատրաստված էր ուսադիրից, իսկ կաշին վերցրված էր սպայական համազգեստի կաշվե վարտիքներից։ Մեկ զույգ վարտիքից ստացվում էր երկու զույգ կոշիկ։ Կ. Մերտենսը պատմում էր.
Կոշիկները արագ հայտնի դարձան, և Մերտենսը Ֆունկի հետ 1952 թվականին բացեց սեփական գործարան Մյունխենում։ 50-ական թվականներին կոշիկը վաճառվում էր 200 տարատեսակ տարբերակներով, ընդ որում հիմնական գնորդները, 80 % ավելին, 40 տարեկանից մեծ կանայք էին։ 1959 թվականին ֆիրման առաջին անգամ գովազդում է միտքը միջազգային կատալոգներում։
Griggs Company և 1960-ականների սկիզբ
Կատալոգներից մեկը կոշիկի և կաշվե հագուստի բրիտանական կատալոգն էր՝ «Shoe & Leather News»: Այնտեղ գովազդը գրավեց Բիլլ Գրիգգսի (Bill Griggs) ուշադրությունը, R. Griggs & Co անգլիական ֆիրմայի կառավարողին, ով տարվեց գերմանացու մտքով։ Անգլիական կոշիկի շուկայում միևնույն ժամանակ կար կոշտ մրցակցություն, առաջավոր արտադրողներն էին «Tuf Boots», և ինչպես շատ մնացածները՝ R. Griggs & Co ֆիրման փնտրում էր նոր մրցունակ արտադրանք։ Գրիգգսը կապնվեց Մերտենսի հետ և շուտով գնեց լիցենզիա փափուկ ներբանների վրա։ Հետո փոխեց կոշիկների դիզայնը (կոշիկի առաջնային մասը ավելի կլոր դարձրին, բարձրացրին կողերը, եզրաքուղով անցան պինդ դեղին թելով), ինչպես նաև վերջացրեց ներբանը՝ դարձնելով այն մուգ եզրերով և ոչ խոր պրոտեկտորներով։ Այս ամենը մինչև հիմա Dr. Martens-ի ֆիրմային նշանն է։ Գրիգգսը անվանեց ներբանը «Air Wair» և ստեղծեց հայտնի լոգո «With Bouncing Soles» մակագրությամբ։ 1960 թվականի ապրիլի 1-ին առաջին Dr. Martens, կոշիկ № 1460, քուղերի համար 8 անցքերով, դուրս եկան վաճառքի։
Առաջին հայտնի անձը, ով հագավ Dr. Martens, Թոնի Բենն էր, ով սոցիալիստ էր, բրիտանական պառլամենտի անդամ էր, աշխատողների և պրոֆմիության իրավունքների համար պայքարող էր, և այդ կերպ նա արտահայտում էր իր համախոհությունը պրոլետարիատի հետ։ Միևնույն ժամանակ նա առաջինն էր, ով օգտագործեց Dr.Martens, ինչպես քաղաքական նշան։ Եվ այսօր շատ քաղաքագետներ և ուսանողներ օգտագործում են այդ նշանը, ցույց տալով դրանով իրենց «ազգակցությունը» աշխատանքային դասի հետ։ Ինչպես նորաձևության էլեմենտ այդ կոշիկը մրցունակ չէր, որովհետև հենց այդ ժամանակ Լոնդոնը հայտնի էր, ինչպես նորաձևության քաղաք, և շուկան լցնում էին ավելի սենսացիոն մոդելներ։ Այդ ժամանակվա երիտասարդական մշակույթը նաև նախապատվություն տալիս էր այլ կոշիկների։
Skinheads (սափրագլուխներ)
«Մինչ այսօր ոչ ոք երբեք աշխատավորին չի առաջարկել իսկականից հարմար կոշիկ»- գրում էին բրիտանական թերթերը։ Այդ ժամանակ Dr. Martens ֆիրմայի կոշիկները ընդամենը 2 ֆունտ ստերլինգ արժեին։ Ժամանակի ընթացքում այդ ֆիրմայի կոշիկին ամրացավ նաև աշխարհում ամենալավ օրթոպեդիական կոշիկ գովերգությունը, քանի որ կոշիկը համաչափորեն կրկնում էր ոտնաթաթի հետքը, այն թույլ էր տալիս մոռանալ ոտքերի ցավի մասին։ Բայց արդեն 60-ական թվականներին նոր երիտասարդական հոսքը՝ սափրագլուխները, դարձրին իրենց իմիջի մի մասը։ Ամեն ինչ փոխվեց 1963-64 թվականներին, երբ մոդերի ենթամշակույթում իրականացվեցին բաշանանումների խմբերի։ Առաջացած ուղղությունը «Hard Mods» աչքի էր ընկնում իր արտաքին տեսքով՝ կարճ սանրվածքը այտամորուքներով և պրովոկացիոն հագուստ, այդ թվում Dr.Martens-ի կարմիր կոշիկը։ Այդ խմբից առաջացան առաջին սափրագլուխները, որոնք հակադրում էին «Summer of Love»-ը «Proletariers» կամ «Every-Day-Workers» ոճի հետ։ Այդ ուղղությանը մինչև հիմա համապատասխանում են ավանդական սափրագլուխները։
Սկիների առաջին դրսևորումներից մեկը, որպես սադրիչ ուներ իր տեղը 1968 թվականին մարտին Վիետնամում պատերազմի դեմ անց կացվող բողոքի երթի ժամանակ։ Ավելի քան 150 սկիներ՝ Միլուոլ ֆուտբոլային թիմի գույներով հագնված և բարձր Dr.Martens կոշիկներ, խանգարում էին միջոցառման անց կացմանը ճչերով և պրովոկացիաներով, որոնք ուղղված էին ցուցարարների դեմ։ Սկիները և դրանց հետ Dr.Martens սկսեցին շատ արագ օգտվել վատ համբավով։ Շատ երիտասարդներ տարբերվում էին ագրեսիվությամբ և դաժանաությամբ, իսկ ամուր ծայրով Dr.Martens-ը նրանք օգտագործում էին, որպես վտանգավոր զենք, այդ պատճառով դրանք հաճախակի բռնագրավվում էին ոստիկանության կողմից (ոմանք անվանում էին դրանք «բռնցքամարտի ձեռնոցներ ոտքերի համար»)։
Սափրագլուխները խնամում էին իրենց Դոկերին, քանի որ բացի ֆունկցիոնալությունից, հիմնականում խաղադրույքը կատարվում էր արտաքին տեսքի վար։ Կոշիկը ողորկում էին և «հնացնում»։ Dr.Martens-ի կարմիր կոշիկին քսում էին կոշիկի համար սև քսուկ, որպեսզի այն աչքի ընկներ։ Աղջիկները չմնացին ակյունում՝ Dr.Martens-ը համադրում էին ցանցավոր կոլգոտկաներով կամ գուլպաներով և «feather cut» սանրվածքով (փետուրների սանրվածք)։
Սրանից էլ սկսեց Dr.Martens հայտնիությունը երիտասարդական ենթամշակույթում, որը շարունակվում է մինչև այսօր։ Վաղաժամ սափրագլուխների դարաշրջանը վերջացավ 1972 թվականին, հիմնականում առանձնացման պատճառով։ Շարժից առանձնացան այսպես կոչված Սյուդխեդեները՝ (բառացի «խառնված գլուխ»), ովքեր կարծում էին, որ Dr. Martens-ը շատ անճոռնի և կոպիտ։ Dr. Martens-ը մինչը այսօր չի կորցրել իր ազդեցությունը, ինչպես երիտասարդական մշակույթների ըմբոստացման սիմվոլի իմաստը ։
Հայտնիության աճը ենթամշակույթում
Այդ ժամանակվանից կոշիկը քոչում էր մի երիտասարդական հոսանքից մյուսը՝ հիպի, պանկ, գոթեր և մնացածներ։ Կապույտ գույնի մարտինսները «Չելսի» ֆուտբոլային թիմի ակումբային հագուստի և նրանց երկրպագուների էլեմենտն էր։ 70-80-ական թվականներին Dr. Martens կոշիկները ամուր մտան երաժշտական մշակույթ։ Փիթ Տաուշենդ ("The Who"), "The Clash", "Madness", "The Specials", "Depeche Mode" և ուրիշներ։ "Dr. Martens" կոշիկները դարձան նաև ցեխային ակցիաների (վաննաների) անբաժանելի մասը՝Վուսդոկ փառատոնին և զանազան փառատոնների մասնակիցների անփոփոխ կոշիկը, ովքեր շարժվում են ինքնարգելակով։
80-ական թվականներին կոշիկները սկսեցին հագնել նոր սերնդի բոլոր ներկայացուցիչները։ Քուղերը ներկում էին և թողում էին առանց կապելու։ Հաճախ Մարտինսներին վրա նկարում էին հայտնի երաժշտական խմբերի լոգոներ, բայց հիմնականում նրանց արտաքին տեսքը շատ սովորական էր, առանց որևէ զարդարանոների։ 90-ականներին DM's կոշիկների վրա նորաձևությունը տարածվում է Մեծ Բրիտանիայի սահմաններից դուրս։ Այդ ժամանակ կանացի հագուստի մեջ դասական էին համարվում բազմագույն զգեստները մի զույգ մեծ կոշիկների հետ, որոնք հագնում էին գուլպաների վրայով։
Աղջիկների ծնողների մեծ մասը աշխարհում շոկի մեջ էին այն բանից, որ նրանց երեխաները հագնում են մեծ կոշիկներ, ինչպես սափրագլուխներ, բայց դա, ավելի հայտնի էր դարձնում «արգելված» կոշիկը ։
Արդի ժամանակներ
Dr. Martens boots ֆիրմայի դասական մոդելը մինչև հիմա համարվում է 1460-ը։ Հենց 1960 թվականի ապրիլի 1-ին արտադրվեցին առաջին ֆիրմային 8-անցքանի բալի գույնի Dr. Martens boots կոշիկները։ 20-րդ դարի վերջին Dr. Martens boots-ը ներկայացնում է արդեն այս մոդելի 3000-ից ավելի տարբերակները։ Մոդելների ասորտիմենտը դառնում է ավելի բազմազան՝ գույներով, կաշվի ֆակտուրայով, քթի ձևով։ Բայյց մշտական համարվում է կոշիկի որակը և հարմարանքը, որը երաշխավորվում է Dr. Martens boots-ի կողմից. ֆիրմայի լոգոն, երկուական կարերը, ներբանների ֆիրմային դիզայնը և անփոփոխ դեղին տողը։ «Մարտինսները» ունեն իրենց թանգարանային էջը։ 1988 թվականին Լոնդոնում անց կացվող աճուրդում 12100 ֆունտ ստերլինգով "Airwair"-ի նախագահի՝ Ստեֆան Գրիգգսի կողմից վաճառվեցին Էլթոն Ջոնսի կոշիկները, որոնց մեջ նա նկարահանվում էր Քեն Ռասսելի ֆիլմում ռոք-օպերա «Թոննի»-ի մոտիվներով։
Հիմա այդ կոշիկները գտնվում է Նորթհեմփթոնում՝ կոշիկի թանգարանում։ Մի անգամ A. H. Holts կոշիկի խանութը վաճառեց կոշիկի մի քանի տասնյակ "Dr. Martens" պողպատյա բաժակներով՝ ճապոնական դիզայներին, ով հետո բաժակից կտրեց կաշին և վաճառեց դրանք 200 ֆունտ ստերլինգով՝ ամեն զույգը։ Մի քանի երկրներում DM's-ը ոչ օրինական կերպով արտահանեց։ Իրականում «անլեգալ կերպով» Մարտինսները օգտագործեցին նաև թմրանյութերի արտահանման համար՝ ներբանի խոռոչը լցնելով. ներբանը բացում էին, թաքցնում էին այնտեղ թմրանյութերը և հետ փակում էին շիկացած դանակի օգնությամբ։ Այդ պատճառով նույնիսկ մի քանի "Dr. Martens"-ի պաշտոնական արտահանման առաքումները հաճախ պահում էին ստուգման համար մաքսատանը ։
Արտաքին հղումներ
Կատեգորիա:Կոշիկ Կատեգորիա:Նորաձևություն Կատեգորիա:Պանկ
Մոնակոյի նամականիշերի և մետաղադրամների թանգարան
Մոնակոյի նամականիշների և մետաղադրամների թանգարան (Musée des timbres et des monnaies de Monaco), ֆիլատելիական և դրամագիտական թանգարան, որը գտնվում է Մոնակոյի իշխանության տարածքում։ Թանգարանի հավաքածուն ամբողջությամբ հետք է թողել Մոնակոյի փոստային նամականիշերի պատմության մեջ։
Պատմություն
19-րդ դարի վերջին անգլիացի քահանա Բարբյեն հավաքեց փոստային նամականիշերի եզակի հավաքածու՝ նվիրված Մոնակոյի իշխանությանը։ Քահանայի մահից հետո այդ հավաքածուն ձեռք բերեց Մոնակոյի իշխան Ալբեր I, իսկ հաջորդ իշխան Լուի II զգալիորեն այն լրացրեց։ Իշխան Ռենիե III 1950 թվականին որոշեց հավաքածուն ներկայացնել հանրությանը։ 1987 թվականին ստեղծվեց խորհրդատվական հանձնաժողովը, որը դարձավ ֆիլատելիական  ժողովի պատասխանատու։ 1996 թվականից փոստային նամականիշերի թանգարանը բացվեց այցելուների համար։ 2001 թվականին այն ստացավ իր հավաքածուների բովանդակությանը համապատասխան անվանում՝ «Փոստային նամականիշերի և մետաղադրամների թանգարան»։
Ցուցադրություն
Թանգարանի տարածքը բաժանվում է երկու սրահի։ Մեծ ցուցասրահում գտնվում են թանգարանի երկու մշտական ցուցադրությունները՝ 1641 թվականի Մոնակոյի իշխանության մետաղադրամների ցուցահանդեսը և 1885 թվականից սկսած մինչ մեր օրերն այդ երկրի ֆիլատելիական արտադրանքը։ Հազվագյուտ նամականիշերի սրահում ցուցադրված են արժեքավոր և հազվագյուտ իրեր։ Օրինակ 1851 թվականի ապրիլի 12-ի Մենթոնայի ծրարը սարդինայի թագավորության նամականիշերի նմուշի հետ, Մոնակոյի առաջին գունավուր նամականիշերը և 5 ֆրանկանոց մետաղադրամները Մոնակոյի իշխան Կառլ III-ի պատկերով։
Բացի այդ այցելուները կարող են տեսնել.
Արտաքին հղումներ
Կատեգորիա:Դրամագիտության թանգարաններ Կատեգորիա:Ֆիլատելիա Կատեգորիա:1950 հիմնադրված թանգարաններ Կատեգորիա:Փոստային և ֆիլատելիստական ​​թանգարաններ
Օբերմայզելշտայն
Օբերմայզելշտայն (գերմ.՝  Obermaiselstein), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 965 մարդ (ըստ 2010 թվականի դեկտեմբերի 31-ի) ։ Տարածքը կազմում է 25,02 կմ²։ Պաշտոնական կոդ՝ 09 7 80 131։
Կումանը բաժանվում է 4 գյուղական համայնքների։
Նիկոլ Կլավելու
Նիկոլ Կլավելու (Nicole Claveloux, ), ֆրանսիացի նկարիչ, պատկերազարդող և կոմիքսների հեղինակ։ Աշխատանքներն առաջին անգամ ներկայացրել է 1960 թվականի վերջին, հայտնի է դարձել «Ալիսը Հրաշքների աշխարհում» գրքի պատկերազարդմամբ, 1974 թվականին։
Կենսագրություն
Նիկոլ Կլավելուն ծնվել է Սենտ Էտիենում, որտեղ էլ սովորել է կերպարվեստ։ 1966 թվականին տեղափոխվել է Փարիզ, որտեղ աշխատել է որպես կոմիքների հեղինակ և նկարիչ-պատկերազարդող տարբեր ամսագրերում, այդ թվում` «Պլանետ» (Planète), «Ուկապի» (Okapi), «Մարի Քլեր» (Marie Claire) պարբերականներում .:
Նկարազարդման նրա ոճը ներառում է ինչպես գունային փսիխոդելիկ օգտագործում, այնպես էլ` սև և սպիտակ գույներով բարդ պատկերումներ ։
Կլավելուի աշխատանքներն ընդգրկվել են ցուցահանդեսներում։ Դրանցից են` «Նիկոլ Կլավելու և ընկերությունը» (ֆր. «Nicole Claveloux et compagnie», 1995) ցուցահանդես Վիլյորբանում և «Էրմելյո» մեդիա գրադարանում կայացած հետահայաց ցուցադրությունը ։
Ծանոթագրություններ
Կատեգորիա:Կոմիքսների նկարիչներ Կատեգորիա:20-րդ դարի ֆրանսիացի նկարիչներ Կատեգորիա:Նկարիչներ այբբենական կարգով
Մայկո
Մայկո (舞妓, գեյշայի կամ գեյկոյի (芸妓, գեյկո կամ գեյգի, արվեստի մարդ, Կինկիի գեյշաների անվանումը) աշակերտի անվանումը։ Սա ուսուցման երրորդ աստիճանն է, սիկոմիի և մանարաից հետո։ «Մայկո» բառը տարածաշրջանային անվանում է, սակայն հետագայում Կիոտոյի, Օսակայի և Նարայի տարածքներից դուրս տարածվեց։ Տոկիոյում և ամբողջ Կանտոյում, աշակերտուհիները կոչվում էին հանգեկու (半玉, կիսաթանկարժեք քար)։ Ավելի ընդհանուր անվանումը օսյակու բառն է (お酌, սակե լցնող), սակայն այն կարող է ներառել և՛ ռեստորանների աշխատողներին, և՛ ալկոհոլային խմիչքների շշալցման բանվորներին։
Մայկոն համարվում է ճապոնական զվարճանքների ավանդական մշակույթի մի մասը, ում նաև կոչում են կարյուկայ։
Սիկոմի և մինարաի
Մինարայը սկսում է հաճախել թեյատներ իրենց «ավագ քույրերի» հետ, այսինքն ավելի փորձառու մայկոների և գեյշաների հետ, իսկ օկիյայի (置屋, տուն, որտեղ ապրում են գեյշաները և մայկոները) տիրուհին, նորեկներին ներկայացնում են կազմակերպություններին, որոնք զբաղվում են գեյշաների գործերի ղեկավարմամբ։ Պաշտոնական աշխատանքը, որպես մայկո սկսվում է միսեդասիից(出店し, անդամակցություն բիզնեսում)։ Արարողությունից հետո մայկոն միանում է «ավագ քույրերին» և սկսում հաճախել օ-ձասիկի ու համերգների, մշտապես կրում է սպիտակ դիմահարդարում, ինչպես մնացածը։
Մայկո
Ի տարբերություն գեյշաների, ովքեր կրում են կեղծամներ, մայկոները սանրվածքները անում են իրենց սեփական մազերից։ Սանրվածքների վրա դնում են եղանակին համապատասխան գույներով զարդեր (մարտին՝ նարգիզներ, նոյեմբերին թխկու տերևներ)։ Մայկոների առաջին սանրվածքը կոչվում է վարեսինոբու (割れしのぶ, գաղտնի կտրված), այն կրում են ուսուցման առաջին երկու-երեք տարին։ Ապա սանրվածք փոխվում է օֆուկուով (おふく), որը մայկոն կրում է ընդհուպ մինչև էրիկաե (襟替え), էրիկաե սանրվածքը կրելուց մեկ—չորս շաբաթ առաջ մայկոն կրում է սակկո սանրվածքը (ճապ. 先笄, վերջին ծամակալ) և անում են օխագուրո  արարողությունը (お歯黒, ատամների սևացում)։ Էրիկաեն կատարվում է մայկոյի քսան տարեկան դառնալուց հետո, իսկ եթե դիմորդը քսան տարեկանից բարձր է միանգամից հանդես է գալիս, որպես գեյշա՝ էրիկաեն տեղի չի ունենում, առաջնաելույթը կոչվում է միսեդասի։
Չնայած այն հանգամանքին, որ մայկոները կարող են դուր գալ հաճախորդներին ավելի քան գեշաները, հնարավոր չէ մակոյին միայնակ հրավիրել բանկետների։ Մայկոյի երիտասարդ տարիքը ընդգծում են զգեստները (բարձր ուսերով կիմոնո, երկար թեվքերով ֆուրիսոդե), սանրվածքը և դիմահարդարումը, գետայի փոխարեն մայկոները հագնում են բարձր կրունկներով սանդալներ, որը կոչվում է կոպորի (こっぽり (Կիոտոյում՝ օկոբո (おこぼ))։ Մայկոյի կիմոնոն ավելի գույնզգույն է, քան գեյշաներինը, մայկոները կրում են ֆուրիսոդե, իսկ գեյշաները՝ տոմեսոդե։ Կյոտոյի մայկոների և գեյշաների օ-ձասիկին կոչվում է տատիկատա (立方, պարուհի), կատարում են ավանդական պարեր Կիոտոյի ոճով (կյո-մայ - 京舞)։
Գիոն կոբույում պարում են Ինոուե դպրոցի կյո մայը, Գիոն հիգասիում՝ Ֆուձիմա-րյու (藤間流), Միյագավա տյոյում՝ Վակայագի (若柳流), Պոնտո-տյոյում՝ Օնոե (尾上流), իսկ Կամիսիտիկենեյում՝ Հայագի (花柳流) : Դիմորդները Կիոտո գալով պետք է սովորեն Կյոտոյի բարբառը (կե-կոտոբա (京言葉))։
Օ-ձասիկի
Բանկետների անցկացվում են օ-տյայայում, ավանդական ռեստորաններում և ճապոնական ոճի հյուրանոցներում։ Վերջին տարիներին, հեռուստատեսության և թերթերի լուսաբանման շնորհիվ, ավելի ու ավելի հաճախ հաճախորդները դառնում են օտարերկրացիները։ Գոյություն ունի «իտիգենսան օկոտովարի» (一見さんお断り, այսօր հայտնվել են ծառայություններ զբոսաշրջիկների համար, օրինակ՝ Կյո րյո րի տո մայկո նո յու բե ծառայությունը (京料理と舞妓の夕べ), ընդունվել է 2009 թվականի հունվարին, որը ներկայացրել են մի քանի րյոկանամիներ։ Կյոտոյի «Օօկինի ձայդան» (ճապ. おおきに財団) ազգային արվեստի թատրոնը կազմակերպում է «օձասիկի ասոբի» արարողությունը (զվարճանք գեյշաների և մայկոների հետ օձասիկիի ոճով)։
Այսօր Կիոտոյում գործում է գեյշաների հինգ թաղամասեր՝ Գիոն կոբու, Միյաբա տյո, Պոնտո տյո, Միյագավա տյո, Մակիսիտիկեն, Գիոն հիգասի։ Այսօր աղջիկները, ովքեր ցանկանում են դառնալ մայկո, համացանցով իմանում են աշխատանքի մանրամասները և պայմանավորվում օկիյայի տիրուհու հետ։ Կապի այդպիսի հեշտ միջոցը մեծացրեց ցանկացողների քանակը, ուստի մասնագիտության ճակատագրի մասին անհանգստանալ պետք չէր։ Չնայած հայցորդների աճող թվին, շատերը հրաժարվում են շարունակել ուսուցումը որոշ ժամանակ անց՝ դրա պատճառը կանոնների խստությունն է։
Մայկոն, որպես Կյոտոյի խորհրդանիշ
Մեյսին կոսոկու դորո գնացքների երթուղիների ճանապարհին (արագընթաց երկաթուղի Այտիի և Հյոգոյի միջև) տեղադրված են պաստառներ կայանների անվանումներով և խորհրդանիշներով՝ Կիոտոն ներկայացնում է ներկայացնում է զարդարված մայկոյին։ Զբոսաշրջիկները հաճախ են գալիս Կիոտո, որպեսզի տեսնեն մայկոներին։
Մայկոյի պատկերները հանդիպում են սննդամթերքի փաթեթավորումների, տպագիր գովազդների վրա և հեռուստատեսությունում։ Մայկոյի կերպարը օգտագործում են ավանդական երգեր կատարողները։ Կիոտո եկող զբոսաշրջիկներին առաջարկում են մայկո հենսին (舞妓変身, վերափոխվել մայկոյի) ծառայությունը, հագնել կիմոնոներ, կրել մայկոյի դիմահարդարում, կարճ զբոսանք կիմոնոյով։ Առաջարկությունների ցանկում կարող է նաև ներառվել զբոսանք մայկոյի կերպարով և ֆոտոսեսիա։
Մայկոն Կիոտոյից դուրս
Սակատա քաղաքում, որը պատկանում է Յամագատա պրեֆեկտուրիային, «մայկո» բառը գրվում է ոչ թե «舞妓», այլ «舞娘»: Արտասանությունը, ընդ որում պահպանվում է։ Սակատայում մայկոն օբին կապում է այլ կերպ, ի տարբերություն Կիոտոյի։
Ավարայում 2007 թվականին հայտնվել է առաջին 38-ամյա բուրի նո մայկոն (ぶりの舞妓, օրիորդ մայկո)։ 2010 թվականին նրանք արդեն երկուսն էին։ Նրանք կրում էին հիկիձուրի և դարարի օբի, որոնք նման էին Կյոտոյի մայկոներին, չնայած բուրի նո մայկոները կրում էին կեղծամներ։
Նարայի կարյուկայը այսօր բաղկացած է մեկ հանամատիից՝ «Գանրին ին» (ճապ. 元林院)։ 2006 թվականին ամբողջ քաղաքում եղել է միայն մեկ մայկո։ 2008 թվականին քաղաքում կար երկու մայկո և տաս գեյշա։ Նարան 2009 թվականի հուլիսը դիմավորեց առանց մայկոների։ Աշնանը «Գանրին ին» եկան երկու հոգի։ Նրանք շատ նման են Կյոտոյի մայկոներին, նույն ձևով կապում են գոտին, անում են համանման սանրվածքներ։
Օսակայի կարյուկայը բավականին տարբերվում է Կիոտոյից։ Օսակայի մայկոները կապում են օբին հանգույցներով, որոնք նման են կոսիմոտոյի հանգույցներին (腰元, ծառա), դա կոչվում է տետեյա (立て矢, թռչող նետ)։ Սանրվածքների ոճը նույնպես տարբերվում է՝ Օսակայում սանրվածքները անում են Էդո դարաշրջանի ոճով։ Օսակայի կարյուկայում նույնպես լավ ժամանակներ չեն, 2008 թվականին քաղաքում կար ընդամենը երկու մայկո։
Արիմա օնսենը Կոբեում ավագ դպորցականներին հրավիրում են մայկոյի լրացուցիչ աշխատանքների։ Նրանց հագցնում են կիմոնոներ կարճ թևքերով, դնում կեղծամ, ծաղիկներով զարդարված ծամակալներ ։
Մեյգիրենում (名妓連)՝ Նագոյի հանամատիում կար երեք մայկո։ Նագոյիի մայկոները կրում են զարդեր սյատիհոկոյով (ձկան գլխով վագր)։
Կոտիի րյոկաններում կարելի է վարձել մատուցողներ, ովքեր հագնված են մայկոյի կերպարով։ «Մայկո» բառը օգտագործվում է նաև Կյուսյույում։
Բավականին հաճախ, մայկոներ ընտրում են մայկո չափահաս աղջիկներից, ոչ թե ինչպես Կիտոյում։
Դորամաներ
«Մայկո-սան վա նատանտեյ!» - 1988-1990 թթ. (գլխավոր դերում Նորիկո Սակային է) և 1999 թվական, գլխավոր դերում Միկի Սակային է։
Ծանոթագրություններ
Կատեգորիա:Ճապոնիայի մշակույթ Կատեգորիա:Մասնագիտություններ
ԱՊՀ ֆուտբոլի ազգային հավաքական
ԱՊՀ ֆուտբոլի ազգային հավաքականը ԽՍՀՄ հավաքականի հաջորդողն էր։ Գոյատևել է 1992 թվականին։ Այս հավաքականի մեջ չէին խաղում Լատվիայի, Լիտվայի և Էստոնիայի ֆուտբոլիստները, քանի որ այս երկրները չէին մտնում ԱՊՀ-ի մեջ և արդեն ստեղծել էին իրենց ազգային հավաքականները։ Միևնույն ժամանակ հավաքականում հանդես էր գալիս 1992 թվականին դեռ ԱՊՀ-ի մեջ չմտած Վրաստանի ներկայացուցիչ (Կախաբեր Ցխադաձե)։ ԱՊՀ-ի հավաքականը մասնակցեց Եվրո-1992-ին, որի որակավորման փուլն անցել էր ԽՍՀՄ հավաքականը և ԱՊՀ հավաքականը հանդես եկավ ԽՍՀՄ-ի փոխարեն։ Այստեղ հավաքականը հանդես եկավ սպիտակ դրոշի ներքո, որի վրա անգլերեն գրած էր C.I.S (Commonwealth of Independent States), իսկ օրհներգի փոխարեն խաղերից առաջ հնչում էր Բեթհովենի 9-րդ Սիմֆոնիան։ Հավաքականի մարզիչը Անատոլի Բիշովեցն էր։ Եվրո-1992-ում ԱՊՀ-ի հավաքականը խմբում զբաղեցրեց վերջին տեղը՝ 3 խաղերից 2-ում խաղալով ոչ ոքի Գերմանիայի և Հոլանդիայի հետ, իսկ 1-ում պարտվելով Շոտլանդիային 3-0 հաշվով։ Եվրո-1992-ից հետո թիմը լուծարվեց, իսկ թիմի բոլոր արդյունքները փոխանցվեցին Ռուսաստանի հավաքականին։
Արտաքին հղումներ
ԱՊՀ-ի ֆուտբոլի հավաքականը
Իզասկա
Իզասկա  (Isasca), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 89 մարդ (2008 թվականի տվյալներով)։ Բնակչության խտությունը՝ 18 մարդ/կմ²։ Տարածքը՝ 5 կմ²։ Փոստային ինդեկս՝ 12020։ Հեռախոսային կոդ՝ 0175։
Բնակավայրի հովանավորն է հանդիսանում սուրբ Տեոֆրեդը (San Chiaffredo)
Լիդիա Դիմկովսկա
Լիդիա Դիմկովսկա (Лидија Димковска, ), մակեդոնացի բանաստեղծուհի, գրող և թարգմանիչ։ Նշանակալի ազդեցություն է ունեցել 20-21-րդ դարերի սահմանագծի գրական մակեդոներենի լեզվական նորմերի վրա ։
Կենսագրություն
Լիդիա Դիմկովսկան ծնվել է 1971 թվականի օգոստոսի 11-ին Մակեդոնիայի մայրաքաղաք Սկոպյեում։ Համեմատական լեզվաբանություն է սովորել Սկոպյեի Կիրիլ և Միֆոդի սրբերի համալսարանի բանասիրական ֆակուլտետում, ավելի ուշ Բուխարեստի համալսարանի բանասիրական ֆակուլտետում ստացել է փիլիսոփայության դոկտորի աստիճան ռումինական գրականության բնագավառում։ Դրանից հետո կրթությունը շարունակել է Սլովենիայի Նովա Գորիցա քաղաքի համալսարանում։ Աշխատել է մշակույթի ու արվեստի հարցերին նվիրված «Блесок» ամսագրի քնարերգության բաժնում։ 1995 թվականից Մակեդոնիայի գրողների միության անդամ է։
Լիդիա Դիմկովսկան գրական գործունեությմբ զբաղվել սկսել է 1990-ական թվականների սկզբին՝ ճանաչում ձեռք բերելով առաջին հերթին իր այլաբանական ու քնարաէպիկական բանաստեղծություններով։ Հրատարակել է բանաստեղծությունների մի շարք ժողովածուներ՝ «Рожби од исток» (1992), «Огнот на буквите» (1994), «Կրծած եղունգներ» («Изгризани нокти», 1998), «Նոբելն ընդդեմ Նոբելի» («Нобел против Нобел», 2001)։ Ավելի ուշ իր ուժերն է փորձել արձակի բնագավառում՝ գրելով պոստմոդեռնիզմի տարրերով մի շարք ստեղծագործություններ։ Առավել հայտնի են նրա «Թաքնված տեսախցիկ» («Скриена камера») և «Պահեստի կյանք» («Резервен живот») վեպերը։ Կազմել է «Մադեդոնացի քսան երիտասարդ բանաստեղծներ» («Дваесет млади македонски поети», 2000) անթոլոգիան, որում ներառված են Մակեդոնիայի 20 լավագույն բանաստեղծերի ստեղծագործությունները։ 2016 թվականին լույս է տեսել նրա բանաստեղծությունների «Սևով սպիտակի վրա» («Црно на бело») ժողովածուն ։
Լիդիա Դիմկովսկայի երկերն արժանացել են գրաքննադատների բարձր գնահատականին։ Իր առաջին ստեղծագործության համար նա ստացել է Ուսանողական միության մրցանակ։ 2009 թվականին նա արժանացել է Հուբերտ Բուրդայի մրցանակի, որ շնորհվում է Արևելյան Եվրոպայի երիտասարդ բանաստեղծներին։ «Թաքնված տեսախցիկ» վեպի համար Լիդիա Դիմկովսկային շնորհվել է Մակեդոնիայի գրողների միության Ստալ Պոպովի անվան մրցանակ։ Վեպը թարգմանվել է սլովեներեն, սլովակերեն, լեհերեն և բուլղարերեն։ Դիմկովսկայի երկրորդ՝ «Պահեստի կյանք» վեպը նույնպես արժանացել է Մակեդոնիայի գրողների միության Ստալ Պոպովի անվան մրցանակի, ինչպես նաև ստացել է Եվրոպական Միության գրական մրցանակ ։
Լիդիա Դիմկովսկայի pH Neutral History գիրքը, որ անգլերեն են թարգմանել Լյուբիցա Արսովսկան ու Փեգի Ռեյդը, 2013 թվականին ներկայացվել է Three Percent օնլայն գրական ամսագրի մրցանակի «Թարգմանված լավագույն գիրք» անվանակարգում ։
Իզասկա
Արտաքին հղումներ
Կատեգորիա:Իտալիայի բնակավայրեր
Լիդիա Դիմկովսկա
Կենսագրություն
Ներկայում Լիդիա Դիմկովսկան բնակվում է Լյուբլյանայում, զբաղվում է ռումինական ու սլովենական գրական երկերի թարգմանությամբ ։
Ծանոթագրություններ
Կատեգորիա:Մակեդոնացի գրողներ Կատեգորիա:Մակեդոնացի բանաստեղծներ Կատեգորիա:Մակեդոնացի թարգմանիչներ Կատեգորիա:Բուխարեստի համալսարանի շրջանավարտներ Կատեգորիա:20-րդ դարի բանաստեղծներ Կատեգորիա:21-րդ դարի կին գրողներ Կատեգորիա:Բանաստեղծներ այբբենական կարգով
Գրան Վիա փողոց (Մադրիդ)
Գրան Վիա (Gran Via — «Մեծ ճանապարհ») — Մադրիդի փողոցներից, ոչ պաշտոնապես համարվում է Իսպանիայի մայրաքաղաքի գլխավոր փողոցը։
Փողոցի պատմությունը
Փողոցը կառուցվել է 1910 թվականի ապրիլի 5-ին Ալֆոնսո 8-րդի կողմից, որը հանդիսավոր արարողությամբ, լյութերական եկեղեցու օգնությամբ փորել է առաջին քարը Սան Խոսե եկեղեցու քահանայի տանից։ Դրանով սկիզբ է դրվել ավելի քան 300 շինության քանդմանը, որը անհրաժեշտ էր փողոցի կառուցման համար։ 2010 թվականի ապրիլի 5-ին Ալֆոնսո 8-րդի թոռը, այժմյան Իսպանիայի թագավոր Խուան Կառլոս 1-ինը մասնկացություն ունեցավ հատուկ արարողությանը Գրան Վիայում նվիրված փողոցի հարյուրամյակին։ Այդ օրվա նախօրեին ստեղծվել է Գրան Վիայի բրոնզե մակետը, նվիրված նրա 100-ամյակին։
Փողոցի առանձնահատկությունները
Փողոցը ունի բազմաթիվ հետաքրքիր առանձնահատկություններ կապված ճարտարապետության և Իսպանիայի բուռն պատմության հետ։
Արտաքին հղումներ
Կատեգորիա:Մադրիդի փողոցներ
Բետա-մասնիկներ
β− տրոհում (էլեկտրոնային ճառագայթում)
Նեյտրոնների ավելցուկ ունեցող անկայուն ատոմական միջուկը կարող է ենթարկվել β− տրոհման, որի ընթացքում նեյտրոնը փոխակերպվում է պրոտոնի, էլեկտրոնի և էլեկտրոնային հականեյտրինոյի ( նեյտրինոյի հակամասնիկը)։
Պրոցեսի ընթացքում գործում են թույլ փոխազդեցության ուժերը։ Նեյտրոնը վերածվում է պրոտոնի՝ ճառագայթելով վիրտուալ W− բոզոն։ Քվարկային մակարդակում W− ճառագայթումը d-քվարկը (ներքև-քվարկ) վերածում է u-քվարկի (վերև-քվարկ)՝ նեյտրոնը (մեկ վերև-քվարկ և երկու ներքև-քվարկ) վերածելով պրոտոնի (երկու վերև-քվարկ և մեկ ներքև-քվարկ)։ Վիրտուալ W− բոզոնը տրոհվում է էլեկտրոնի և հականեյտրինոյի։
Բետա տրոհումը սովորաբար լինում է նեյտրոններով հարուստ միջուկի ճեղքման արգասիքներում, ինչն առաջանում է միջուկային ռեակտորներում։ Ազատ նեյտրոնը նույնպես կարող է այս ձևով տրոհվել։
β+ տրոհում (պոզիտրոնային ճառագայթում)
Բետա պլյուս տրոհումը կարող է պատահել միայն միջուկի ներսում, երբ դուստր միջուկի կապի էներգիան բացարձակ արժեքով ավելի մեծ է մայր միջուկի կապի էներգիայից, այսինքն՝ դուստր միջուկը ավելի ցածր էներգիական վիճակում է։
Փոխազդեցությունը նյութի հետ
Ռադիոակտիվ նյութերի ճառագայթման երեք՝ ալֆա, բետա և գամմա տիպերից բետա մասնիկներն ունեն միջին թափանցելու կարողություն և իոնացնող ուժ։ Չնայած տարբեր ռադիոակտիվ նյութերից առաքվող բետա մասնիկների էներգիան տարբեր է, դրանց մեծ մասը հնարավոր է կանգնեցնել մի քանի միլիմետր հաստությամբ այլումինի շերտով։ Քանի որ լիցքավորված մասիկներից է բաղկացած, բետա ճառագայթումը ավել ուժեղ է իոնացնում, քան գամմա ճառագայթումը։ Նյութի միջով անցնող բետա մասնիկները դանդաղում են էլեկտրամագնիսական փոխազդեցության շնորհիվ, և կարող է առաջ գալ արգելակող ռենտգենյան ճառագայթում։
Ջրում միջուկի ճեղքման արգասիք բետա ճառագայթումը սովորաբար ավելի մեծ արագություն ունի, քանի լույսի արագությունն է (վակուումում լույսի արագության 75%-ը), ինչի պատճառով բետա մասնիկների՝ ջրում տարածվելիս առաջանում է կապույտ Վավիլով-Չերենկովի էֆեկտ։ Ընկղմված տիպի ռեակտորներում ուժեղ բետա ճառագայթումը կարող է այսպիսով տեսանելի դառնալ (տես աջակողմյան պատկերը)։
Ծանոթագրություններ
Կատեգորիա:Ռադիոակտիվություն Կատեգորիա:Ճառագայթում
Մութազիլիականություն
Մութազիլիականություն (المعتزلة), սուննիական քալամի դպրոցներից։ Համարվում է ուղղահավատ իսլամի աշխարհայացքային դպրոցներից մեկը։ Դպրոցի հիմնադիրներն են Հասան ալ-Բասրիի աշակերտներ Վասիլ իբն-Ատան (700–748)(արաբերեն՝ واصل بن عطاء) և Ամր իբն Ուբեյդը (մահ.761) (արաբերեն՝ عمرو بن عبيد)։
Քալամ
Հիմնական հոդված՝ Քալամ
Քալամի առաջացում
Քալամը (الكلام) գիտություն է Ալլահի անհատական և ատրիբուտիվ որակների, մարգարեության էության, գոյության սկզբի և վերջի մասին։ Լայն իմաստով քալամ են անվանում կրոնա-փիլիսոփայական թեմայով ցանկացած դատողություն։ Քալամը հաճախ անվանում են մուսուլմանական ռացիոնալ փիլիսոփայություն։ Այն ընդհանուր փիլիսոփայությունից տարբերվում է նրանով, որ բացի բանականության փաստարկներից որպես իր աղբյուր ունի նաև Աստվածային Հայտնությունը։ Քալամով զբաղվող մտածողներին անվանում էին մութաքալլիմներ (արաբերեն՝ متكلم)։
Քալամի առաջացման պատճառը հետևյալն էր. Մուհամմադի մահվանից հետո մուսուլմանների մոտ սկսում են հարցեր առաջանալ, որոնք վերաբերում էին մեղքին, կանխագուշակվածությանը և ազատ կամքին, Աստծո բնույթի և նրա ատրիբուտների մասին։ Բացի դրանից, երբ իսլամը սկսում է տարածում գտնել հին հելլենիստական և իրանական կրոնա-փիլիսոփայական ավանդույթներ ունեցող երկրներում, բացարձակ կանխորոշվածության մասին ուսմունքը շփոթության մեջ է գցում նոր իսլամ ընդունածներին։
Ջաբարիներ և կադարիներ
Քալամի կենտրոնական հարցերից են Ալլահի ատրիբուտները, Ղուրանի հավերժականության կամ ժամանակի ընթացքում ստեղծված լինելը և այլն։ Այս քննարկումների և բանավեճերի արդյունքում սկզբնական շրջանում առաջ են գալիս մութաքալլիմները բաժանվեցին 2 խմբի։
Ջաբարիները կամ մուջբիրա (արաբ՝ جبري հարկադրություն, բռնություն) կանխորոշվածության կողմնակիցներն էին և դեմ էին ազատ կամքին։ Կադարիները (արաբ՝ قدري իշխանություն, այսինքն մարդու իշխանությունը իր արարքների վրա, ազատ կամք)։ Նրանք գտնում էին, Ալլահը տվել է իր մարգարեին ուղղությունները հայտնությունների միջոցով, իսկ մարդն ազատ է այդ կարգադրությունները կատարելու կամ խախտելու, ինչի համար նրան սպասվում է համապատասխան պարգևատրություն կամ պատժում։
Կադարիների գաղափարախոսությունը հիմք հանդիսացավ մութազիլիական քալամի ձևավորման, ինչը քալամի վաղ շրջանն էր համարվում, իսկ ջաբարիների գաղափարախոսությունը կատարելագործեցին աշարիները, միջանկյալ դիրք գրավելով և ասելով, որ մարդիկ ազատ են գործում, բայց այդ ազատ գործելու իրավունքը ստանում են Ալլահից։
Սկզբնավորումը
Քալամի առաջացումը կապում են Հասան ալ-Բասրիի խմբակի հետ, ով կադարի էր, իսկ հետագա զարգացումը այն գտավ իր աշակերտներ Վասիլ իբն-Ատայի և Ամր իբն Ուբեյդի մոտ, ովքեր մութազիլիական գաղափարախոսության հիմքը դրեց։ Մութազիլիականները անկրկնելի և յուրահատուկ ներդրում են կատարել քալամի ձևավորման և զարգացման մեջ։ Ուղղափառ սուննիները՝ չնայած որ մութազիլիականների հետ վեճերի մեջ էին, դարձյալ որոշ մեթոդներ և հայացքներ են փոխառել նրանցից։ Այդ պատճառով սկսվեց ուղղափառ կրոնի և մութազիլիական մեթոդների մի որոշակի մերձեցման գործընթաց, քանի որ ուղղափառ կրոնը հետաքրքրված էր կրոնի որոշ դրույթների ռացիոնալ մեկնաբանման մեջ։
Հիմնադրումը
Մութազիլիական քալամը ձևավորվել է 8-րդ դարում՝ Օմայյանների կառավարման տարիներին, սակայն իր զարգացումը տեղի է ունեցել Աբբասյանների օրոք։ Պատմական տվյալների համաձայն՝ մութազիլիականության հիմնադիր է համարվում Վասիլ իբն Ատան, ով եղել է նշանավոր աստվածաբան Հասան ալ-Բասրիի աշակերտը։ Սակայն, ավելի ուշ նրանք տարանջատվեցին մեծ մեղքեր գործելու վերաբերյալ կարծիքներով։ Այս հարցում Վասիլ իբն Աթան չհամաձայնվեց Հասան ալ-Բասրիի հետ և հայտնեց, որ իր կարծիքով, այն մուսուլմանը, ով մեծ մեղքեր է գործել, միջանկյալ տեղ է զբաղեցնում հավատքի և անհավատության միջև՝ ի հակադրություն ալ-Բասրիի, ով գտնում էր, որ մեծ մեղք գործած մուսուլմանը դառնում է անհավատ։
Այսպիսով, Վասիլ իբն Ատան առանձնացավ իր ուսուցչից և հիմնեց սեփական դպրոցը, որը ստացավ մութազիլիական (معتزلي) անվանումը, ինչը արաբերենից թարգմանաբար նշանակում է «մեկուսացված»։ Նա մոտիկ էր Վասիլ իբն Աթայի հետ և շատ հարցերում կիսում էր վերջինիս համոզմունքները։ Մութազիլիականության ձևավորումը պայմանավորված է մուսուլմանական հասարակության զարգացմամբ և իսլամի՝ համաշխարհային կրոն դառնալու հանգամանքով։ Մութազիլիականները զանազան հարցերին մոտենում էին ռացիոնալիզմի դիրքերից, կարողացան մշակել իրենց հիմնարար գաղափարական դրույթները և հաջող վիճաբանությունների մեջ մտնել քրիստոնյաների, հուդայականների և զրադաշտների հետ։ Զուգահեռաբար մուսուլմանները գաղափարական մակարդակի վրա պայքարում էին իսլամական համայնքի ներսում ձևավորված զանազան միստիկական խմբավորումների դեմ, որոնք հավատում էին աստվածային մարմնավորմանը, հոգիների վերաբնակեցմանը, անտրոպոմորֆիզմին։
Ծաղկումը
Առաջին Օմայյանների օրոք մութազիլիականները քաղաքական ակտիվություն գրեթե չէին ցուցադրում։ Նրանք ամբողջությամբ զբաղված էին գիտական և փիլիսոփայական գործունեությամբ։ Բայց Օմայյանների կառավարման վերջում նրանք սկսեցին հալածանքների ենթարկվել Հիշամ խալիֆի կողմից։ Այս հալածանքները բերեցին խալիֆայության քաղաքական կյանքում մութազիլիականության ակտիվացմանը։ 744 թ. նրանք առաջին անգամ իրականացրեցին պալատական հեղաշրջում և իշխանության բերեցին Յազիդ իբն ալ-Վալիդին, ով, սակայն, չկարողացավ մնալ իշխանության ղեկին։ Այսպիսով, մութազիլիականներին հաջողվեց անել այն, ինչը չկարողացան անել շիաները և խարիջիները տասնամյակներ շարունակ իշխանության համար պայքարի արդյունքում։
Աբբասյանների իշխանության գալու ժամանակ մութազիլիականների դիրքերն էլ ավելի ամրապնդվեցին։ Ալ-Մամուն խալիֆի իշխանության գալու օրոք մութազիլիականությունը պաշտոնական ուսմունք դարձավ խալիֆայությունում։ Բայց, այդ ժամանակներից մութազիլիական առաջնորդները բախվեցին սուր հակասությունների հետ սուննի ուղղափառների կողմից, ովքեր իրենց անհամաձայնությունն էին հայտնում մութազիլիականության մի շարք դրույթների հետ՝ ներառյալ Ղուրանի էությանը վերաբերող խնդիրը։ Նման հակասություններին բախվելով՝ մութազիլիական առաջնորդները որոշեցին իրենց ազդեցությունն օգտագործել իշխող դինաստիայի արքունիքում և հալածանքներ սկսեցին ուղղափառության ներկայացուցիչների դեմ։ Այս հակասությունները ստացան «միհնա» (محنة) անվանումը։ Ալ-Մամուն խալիֆը (813-833) ուժով ստիպում էր մուսուլման իրավագետներին ճանաչել Ղուրանն արարված։ Սակայն ուղղափառների մի մասը նույնիսկ մահվան վտանգի տակ հրաժարվեց ընդունել մութազիլիական այս ուսմունքը։
Հալածանքներից տուժածների թվում էր նաև մուսուլման նշանավոր մտածող և իրավագետ Ահմադ իբն Հանբալը։ Նման դրությունը պահպանվում էր նաև ալ-Մութասիմ (833-842 թթ.) և ալ-Վասիկ (842-847 թթ.) խալիֆների օրոք։ Միայն ալ-Մութավաքքիլի (847-861 թթ.) օրոք իշխող դինաստիան հրաժարվեց մութազիլիական գաղափարներից և վերջ դրեց հալածանքներին։ Սրանից հետո մութազիլիական ուսմունքը աստիճանաբար հասավ իր մայրամուտին և մի քանի դար անց դադարեցրեց իր գոյությունը որպես ամբողջական ուսմունք։
Օգտագործված գրականություն
Կատեգորիա:Իսլամի ճյուղեր Կատեգորիա:Իսլամագիտություն Կատեգորիա:Արաբամուսուլմանական փիլիսոփայություն
Ահաբեկչական հարձակումներ Թեհրանում (2017)
Ահաբեկչական հարձակումներ Թեհրանում, զինված հարձակումներ Թեհրանում, որոնք տեղի են ունեցել 2017 թվականի հունիսի 7-ին։ Զինված գրոհայինները հարձակվել են Իրանի խորհրդարանի և կրոնական առաջնորդ Այաթոլլահ Խոմեյնիի դամբարանի վրա։ Համաձայն պետական Tasnim News Agency-ի, խորհրդարանի անվտանգության աշխատակիցներից մեկը սպանվել է, իսկ հինգը՝ վիրավորվել են   ։
Հարձակումներ
Զինված անձինք կրակ են բացել Իրանի խորհրդարանում և կրոնական առաջնորդ Այաթոլլահ Հոմեյնիի դամբարանի մոտ Թեհրանում։ Դամբարանի վրա հարձակման ժամանակ սպանվել է զինված ահաբեկիչներից մեկը, իսկ հինգ մարդ վիրավորվել։ Խորհրդարանի վրա հարձակվել են զինված չորս տղամարդիկ, ովքեր վիրավորել են 7-8 մարդու։ Երկու հարձակումներն էլ տեղի են ունեցել միևնույն ժամանակին ։
Հարձակումներ խորհրդարանի վրա
Ըստ Իրանի ներքին գործերի փոխնախարար Զոլֆագհարի, կանանց շորերով զինված չորս ահաբեկիչներ ներխուժել են Իրանի խորհրդարան ։
Զինյալները մի քանի պատգամավորների պատանդ են վերցրել ։
Ծանոթագրություններ
Կատեգորիա:Ահաբեկչական գործողություններ Իրանում Կատեգորիա:2017 Իրանում Կատեգորիա:2017 ահաբեկչություններ
Kygo
Kyrre Gørvell-Dahll, հայտնի է իր բեմական Kygo կեղծանունով՝ նորվեգացի դիջեյ, պրոդյուսեր, երաժիշտ։
Նա միջազգային ուշադրության է արժանացել Էդ Շիրանի «I See Fire» երգի ռեմիքսի շնորհիվ, որը ստացել է ավելի քան 33 մլն. ունկնդրումներ SoundCloud-ում և 50 մլն. դիտում Youtube-ում։
Կայգոն ունի ավելի քան 300 մլն. դիտում SoundCloud-ում Youtube-ում։
Սկիզբ
Կայգոն սկսել է նվագել դաշնամուրի վրա դեռևս վեց տարեկանից։ Նա կանգ առավ, երբ 15 կամ 16 տարեկան էր և սկսեց գրել երաժշտություն Logic Studio-ում և MIDI keyboard-ում։ Երբ նա որոշեց նվիրել իր ամբողջ ժամանակը երաժշտությանը,այդ ժամանակ նա Շոտլանդիաի Էդինբուրգյան համալսարանի «Բիզնես և ֆինանսներ» բաժնում էր սովորում։
2014թ.- ներկա ժամանակ
Ստանալով ավելի քան 80 մլն. դիտում SoundCloud-ում և Youtube-ում, Կայգոյին դիմում են Ավիչին և Քրիս Մարտինը Քոլդփլեյ խմբից, որպեսզի ստեղծեն նոր պաշտոնական ռեմիքսներ։ Նույնպես 2014 թվականին նա աջակցեց Ավիչիին Օսլոյի փառատոնին։ 2014 թ-ի սեպտեմբերի 19-ին հաստատված էր, որ Կայգոն փոխարինել է Ավիչիին TomorrowWorld-ում՝ առողջական խնդիրների պատճառով։ Նույնպես Հյուսիսային Ամերիկայում Կայգոն խաղացել է տարբեր միջոցառումներում։ Նրանից վերցրել են հարցազրույց Billboard ամսագրի համար, որտեղ նա պատմեց Diplo-ի և Coldplay-ի համար իր ստեղծած ռեմիքսների մասին, և պատմեց իր առաջիկա մրցաշարի մասին, որը տեղի է ոււնենալու Հյուսիսային Ամերիկայում։ 2015 թ. փետրվարին, նրա «ID» երգը ցուցադրվել է պաշտոնական թրեյլերում՝ Ultra Music Festival-ում՝ նույն FIFA 16-ի թրեքը։ 2015 թ. օգոստոսին Կայգոյին ընտրել էին, որպես Չիկագոյի lollapalooza փառատոնի գլխավոր ղեկավար՝ աշխարհի ամենախոշոր երաժշտական փառատոներից մեկում։ Նա իր ամերիկյան դեբյուտը կատարեց հեռուստատեսությամբ, վերջին ուշ երեկոյան հեռուստածրագրում Ջեյմս Քորդենի հետ (James Kimberly Corden) 2015 թ. հոկտեմբերին։ 2015 թ. դեկտեմբերին Կայգոն հայտարարեց 2016 թ փետրվարի 12 ամսաթիվը, որպես իր նոր դեբյուտային ստուդիական ալբոմի լույս տեսնելու ամսաթիվ։
Արտաքին հղումներ
Կատեգորիա:Նորվեգացի երաժիշտներ Կատեգորիա:Բեմական կեղծանուններ
Ցիտոմեգալովիրուս
Ցիտոմեգալովիրուս, ծագումով բետահերպես (Betaherpesvirinae) վիրուսների ենթաընտանիքի  հերպեսվիրուս (Herpesviridae) ընտանիքի ներկայացուցիչ։ Ներկայացուցիչներից մեկը՝ Human betaherpesvirus 5 (մարդու հերպեսվիրուս տիպ 5), ունակ է ախտահարել մարդկանց՝ հարուցելով նրանց մոտ ցիտոմեգալովիրուս։
Գիտական անվանումը ծագում է հին հունարենից  κύτος — բջիջ + μέγας — մեծ + — թույն.
Վիրիոնի չափը 150-200 նմ է, պարփակված պատիճ իկոսաեդրիկ համաչափությամբ (T=16): Պատիճը կազմված է 162 կապսոմերով։
Բնութագիր
Բոլոր հերպես վիրուսները ունեն մարդու օրգանիզմում երկար գաղտնի մնալու ունակություն։
Վիրուսը ունի կապվածություն թքագեղձերի հյուսվածքի հանդեպ, որը հնարավորություն է տալիս գտնել և տեղայնացնել նրան հենց այնտեղ։ Այդ վիրուսը, ինչպես և բոլոր հերպես վիրուսները, ունեն հատկություն միշտ գտնվելու (պերսիստելու) մարդու օրգանիզմում միանգամյա վարակից հետո, որը երբեմն այնքան էլ վարակիչ չէ, քանզի դրա համար անհրաժեշտէ հաճախակի և մոտ շփում վարակակիրի հետ։
Ցիտոմեգալովիրուսը նաև շատ տարածված է բնակչության մեջ, այնուամենայնիվ մարդու օրգանիզմում սկսվում է սինթեզվել հակամարմիներ ինքնաբերաբար։ Որպես օրենք, հակամարմինները հայտնաբերվում են 10-15 % դեռահասների և 40 % 30-35 տարեկանների մոտ։
Դասակարգում
Վիրուսների դասակարգման համաշխարհային կոմիտեի(ICTV) 2016 թ. մայիսի տվյալներով ընտանիքը ներառում է 8 տեսակ.
Կլինիկական դրսևորում
20-ից 60 օրը համարվում է ցիտոմեգալովիրուսի գաղտնի շրջան, երբ հիվանդության սուր փուլը երկարում է 2-ից 36 շաբաթ, այդ ժամանակ ի հայտ է գալիս մարմնի ջերմաստիճանի բարձրացում, ընդհանուր թունավորման նշաններ, թուլություն, սարսուռ, գլխացավ, ցավ մկաններում, բրոնխիտ։ Վիրուսի գործողության արդյունքում տեղի է ունենում օրգանիզմի իմունային համակարգի վերակառուցում՝ պատրաստ լինելով ի պատասխան հարձակմանը։ Երբեմն լինում են դեպքեր, որ օրգանիզմի ուժերը չեն բավականացնում և սուր փուլը անցնում է ավելի հանգիստ փուլի, երբ հաճախակի ի հայտ են գալիս անոթավեգետատիվ  խանգարումներ, ինչպես նաև ներքին օրգանների ախտահարումներ։ Այդ դեպքում հնարավոր է հիվանդության 3 դրսևորում. Ինչպես նաև հղի կնոջ վարակման արդյունքում հնարավոր է պտղի մոտ առաջանա ախտաբանություն, երբ պտուղը վարակվում է ցիտոմեգալովիրուսի հայտնվելով արյան մեջ դրսից, որը հանգցնում է պտղի վիժմանը (հաճախակի պատճառներից մեկը)։ Հնարավոր է նաև վիրուսի գաղտնի ձևի ակտիվացմանը՝ վարակելով պտուղը մոր արյան միջոցով։ Վարակը հանգեցնում է կամ պտղի մահվան նախքան/ հետ ծննդաբերության ժամանակ, կամ էլ նյարդային համակարգի և գլխուղեղի ախտահարմանը, որը ի հայտ է բերում տարբեր հոգեկան և ֆիզիկական հիվանդություններ։ Հատուկ ուշադրության պետք է դարձնել ցիտոմեգալովիրուսային ինֆեկցիայով վարակված պտղին (ներերակային ցիտոմեգալովիրուսային ինֆեկցիա), նորածիններին և վաղ հասակի երեխաններին։ Կարևոր փաստ է հանդիսանում հեստացիոն շրջանի վարակը, նաև այն փաստը, արդյոք վարակը դրսևորվել է առաջին անգամ, թե տեղի է ունեցել վարակի վերաակտիվացում։ Երկրորդ դեպքում վարակակիր կամ վարակված պտղի մոտ ծանր բարդությունների զարգացումը զգալիորեն ցածր է ։
Ցիտոմեգալովիրուսը հանդիսանում է թաց մակուլոդիստրոֆիա  հարուցող գործոններից մեկը։
Ախտորոշում
Ցիտոմեգալովիրուսն ախտորոշվում է հետևյալ մեթոդների օգնությամբ.
Բուժում
Վիրուսի բուժումը ունի ընդհանուր բնութագիր, երբ անհրաժեշտ է խթանել մարդկանց իմուն համակարգը՝ դիմակայել հիվանդության զարգացման դեմ նույնիսկ վարակը կրելիս։ Հակավիրուսային թերապիայի համար օգտագործում են դեղորայքներ, որոնք արդյունավետ են տարբեր տիպի հերպես վիրուսների նկատմամբ՝ գանցիկլովիր, վալգանցիկլովիր, վալացիկլովիր։ Ինչպես նաև հակաբիոտիկներով բուժումը կապված հիվանդության կոմպլեքս հակավիրուսային և ընդհանուր կազդուրիչ բուժման հետ, հնարավորություն է տալիս բուժել և դուրս բերել վիրուսին գաղտնի (պասիվ) ձևի, երբ վիրուսի գործունեությունը կառավարվում է մարդու իմուն համակարգի կողմից։
Գենոթերապիա
Խոստումնալից արդյունքներեն գրանցվել մարդու Vero գծի բջիջների բուժման գործընթացում, ինչպես նաև կենդանիների հերպես վիրուս տիպ 1 (Հասարակ հերպես վիրուս HSV-1), տիպ 4 (Էպշտեյն — Բարրի վիրուս, EBV) և տիպ 5 (մարդու ցիտոմեգալովիրուս, HCMV) CRISPR/Cas9 մեթոդով։  Նրանց ԴՆԹ-ի որոշ հատվածների նկատմամբ ստեղծվել են ՌՆԹ կառավարող մոլեկուլներ, որոնց շնորհիվ Cas9  նուկլեազները ունակ են ճանաչել դրանք տիրոջ օրգանիզմում  և հեռացնել։ Փորձերը ցույց են տվել, որ վիրուսային ԴՆԹ-ի հատվածի կտրվածքը մոտ կեսով նվազեցնում է վարակված բջիջների քանակը, իսկ երկու կտրվածքները հանգեցնում են վիրուսների գրեթե լիակատար հեռացմանը  ։
Կանխարգելում
Ցիտոմեգալովիրուսային ինֆեկցիան հատկապես վտանգավոր է պտղի համար վարակի վաղ շրջանում, այդ պատճառով պատվաստման աշխատանքները ուղղված են նախ և առաջ հղի կանանց պաշտպանությանը ։
Համաճարակաբանություն
Մարդու ցիտոմեգալովիրուսը HCMV հայտնաբերվել է աշխարհի գրեթե բոլոր մասերում և տարածած է բոլոր սոցիալ-տնտեսական խմբերում, Ամերիկայի Միացիալ Նահանգների բնակչության գրեթե 50—80 տոկոսը վարակված է նրանցով, ինչը ապացուցվում է բնակչության մեծամասնության մոտ հայտնաբերված հակամարմիններով։
Մարդու ցիտոմեգալովիրուսը առավել տարածված է զարգացող և ցածր սոցիալ-տնտեսական երկրներում և հանդիսանում է բնածին արատներով ծնելիության ամենատարածված պատճառը։
Օգտագործում
Ցիտոմեգալովիրուսի հետազոտությունը օգտագործվում է գենային ինժիներիայում ։
Ծանոթագրություններ
Կատեգորիա:ԴՆԹ վիրուսներ Կատեգորիա:Երկշղթա պարույրով վիրուսներ
Գրեգորի Բենֆորդ
Գրեգորի Բենֆորդ (Gregory Benford, ), ամերիկացի աստղաֆիզիկոս և ֆանտաստ-գրող։ Իրվայնում գտնվող Կալիֆոռնիական համալսարանի ֆիզիկայի ամբիոնի պրոֆեսորն է, որտեղ նա դասավանդում է սկսած 1971 թվականից։ Նա ֆիզիկայի ամերիկյան հասարակության գործող անդամ է։ «Reason» ամսագրի խմբագիրն է ։ Ոչ մեծ ճանաչում է ձեռք բերել, որպես «Galactic Center Saga» վիպաշարի հեղինակ ։ Ունի երկվորյակ եղբայր՝ Ջեյմս անունով, ով իր մի քան պատմվածքների համահեղինակն է։ Հրապարակայնորեն պաշտպանում է քրոնիկան ։
Կենսագրություն
Գրերգորի Բենֆորդը ծնվել է 1941 թվականի հունվարի 30-ին Ալաբամայի Մոբիլ քաղաքում։ Նրա հայրը սպա է եղել ԱՄՆ-ի բանակում և այդ իսկ պատճառով ընտանիքը հաճախ տեղից տեղ է տեղափոխվել։ 1949-1957 թվականներին Բենֆորդը արտասահմանում է եղել՝ Ճապոնիայում, Գերմանիայում և Մեքսիկայում։ 1963 թվականին Բենֆորդն ավարտել է Օկլահոմյան համալսարանը։ 1965 թվականին Կալիֆոռնիայի համալսարանում ստացել է գիտությունների մագիստրոսի աստիճան։ 1967 թվականին այդ նույն համալսարանում դոկտորական թեզ է պաշտպանել։ 1971 թվականին եղել է Իրվայնի Կալիֆոռնիական համալսարանի պրոֆեսորի տեղակալ, իսկ 1979 թվականին՝ պրոֆեսոր։
Բենֆորդը հետազոտություներ և փորձարկումներ է կատարում պլազմայի շարժման, ինչպես նաև աստղաֆիզիկայի մասին։ Նա հարյուրից ավելի աշխատություններ է հրատարակել ֆիզիկական խտացված միջոցների, ֆիզիկայի էլեմենտար մասնիկների, պլազմայի և մաթեմաթիկական ֆիզիկայի մասին և մի քանի այլ աշխատություններ՝ կենասաբանական կոնսերվացիաների մասին ։
ԱՄՆ-ի էներգետիկայի նախարարությունում եղել է խորհրդատու, Սիտակ տանը եղել է տիեզերական քաղաքականության Խորհրդի անդամ։ 1995 թվականին գիտության մեջ ներդրում ունենալու և ընդլայնելու համար Լորդ ֆոնդի ֆոնդից մրցանակ է ստացել ։
Բենֆորդի առաջին տպագրված ստեղծագործությունը «Stand-In» պատմվածքն է, որը 1965 թվականին հայտնվել է Magazine of Fantasy and Science Fiction ամսագրի էջերում։ 1969 թվականին Բենֆորդը կոլոնիկա է սկսել գրել Amazing Stories ամսագրի համար։
Ընդհանուր առմամբ, իր գրականական կարիերայի ընթացքում Բենֆորդը չորս անգամ արժանացել է «Հյուգո» մրցանակի ավանակարգման (երկու պատմվածքի և երկու վեպի համար) և 12 անգամ՝ «Նեբուլա» մրցանակի (բոլոր կատեգորիաներով)։ 1980 թվականին նրա վեպը ՝«Ժամանակների պանորամա» վերնագրով, արժանացել է «Նեբուլա» մրցանակին՝ «Նեբուլա մրցանակ լավագույն վեպի համար կատեգորիայով»։ Երկրորդ անգամ «Նեբուլա» է ստացել «If the Stars are Gods» գրքի համար, որի համահեղինակը Գարդոն Էկլունդն է։
Համահեղինակությամբ գրված գրքերի շարքեր
Man-Kzin Wars (Լարի Նիվենի հետ)
Second Foundation
Արտաքին հղումներ
Կատեգորիա:Ամերիկացի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Ամերիկացի աստղագետներ Կատեգորիա:20-րդ դարի վիպասաններ Կատեգորիա:20-րդ դարի ամերիկացի վիպասաններ Կատեգորիա:Ամերիկացի աթեիստներ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ Կատեգորիա:Ամերիկացի ֆանտաստ գրողներ
Բորյանա Ռոսսա
Բորյանա Ռոսսա (Боряна Росса, ), բուլղարացի նկարիչ-ակցիոնիստ, ֆեմինիստ ակտիվիստ, տրանսհումանիստ։
Կենսագրություն
2004 թվականին Բորյանա Ռոսսան միացավ «Ուլտրաֆուտուրո» խմբին (Օլեգ Մավրոմատի, Բորյանա Ռոսսա, Կատյա Դամյանովա, Անտոն Թերզիև, Միրոսլավ Դիմետրով, Ստանիսլավ Գանչև) ։
2004 թվականին Բորյանա Ռոսսան Օլեգ Մավրոմատիի հետ միասին ստեղծեցին այսպես կոչված «Ուլտրաֆուտուրո մանիֆեստ»-ը, որը հիմնված էր արմատական տրանսհումանիզմի, անմահության և ռոբոէթիկայի վերաբերյալ մի շարք այլ փաստաթղթերի վրա։ 2006 թվականին Ռոսսան Կրիոնիկայի ինստիտուտում (Միչիգան) հանդիպել է կրիոնիկայի հորը` Ռոբերտ Էթինգերին և նրա մասին վավերագրական ֆիլմ նկարահանել։
2006 թվականին Ռոսսան մասնակցել է Ռուսաստանի գիտությունների ակադեմիայի Աֆրիկայի ինստիտուտում կազմակերպված տրանսհումանիզմին և գիտական անմահությանը նվիրված 10-րդ սեմինարին։